…. și tot ei – alături de autorități locale, după caz – asigură bursele studenților, potrivit proiectului de Metodologie privind organizarea și funcționarea învățământului superior dual, pus în dezbatere de Ministerul Educației. Proiectul urmărește să ofere cadrul de aplicare pentru prevederile din Legea învățământului superior, care urmărește să întărească acest tip de învățământ la nivelul universităților.
Documentul prezintă modalitățile de admitere și finalizare a studiilor în învățământul superior dual, modul de structurare a acestora, rolul, obligațiile și drepturile universităților, respectiv ale operatorilor economici.
Învățământul superior este definit ca "formă de învățământ superior cu frecvență, pentru calificări profesionale de nivel 5,6,7 sau 8", organizat în consorții de către universități, cu participarea operatorilor economici, în baza unui contract de parteneriat. Acest contract este cel care stabilește în detaliu responsabilitățile privind organizarea diverselor activități.
Cum se organizează învățământul superior dual
Art. 4 (1) a) al proiectului de ordin: "este organizat, într-un cadru unitar, de către instituţiile de învăţământ superior, la solicitarea operatorilor economici sau a structurilor asociative interesate, cum ar fi camere de comerţ, asociaţii patronale de ramură, clustere în calitate de potenţiali angajatori şi parteneri de practică" Potrivit aceluiași articol, ce stabilește caracteristicile specifice ale acestui tip de învățământ, operatorii economici sunt cei care asigură pregătirea practică și pot acorda burse. Același punct prevede că bursele trebuie să fie cel puțin la nivelul celor acordate din fonduri publice pentru învățământul superior: Art. 4 (1) c) operatorii economici asigură pregătirea practică a studenţilor şi pot acorda burse, cel puţin la nivelul celor acordate din fonduri publice pentru învăţământul superior, precum şi din alte fonduri, pentru învăţarea în condiţiile respectării standardelor de calitate.
Și autoritățile publice locale pot acorda burse, de asemenea "cel puțin la nivelul celor acordate din fonduri publice pentur învățământul universitar". Tot autoritățile publice pot contribui la organizarea învățământului dual, inclusiv financiar, așa cum pot face și alte structuri asociative – camere de comerț, asociații patronale etc.
Contractul de parteneriat poate fi încheiat între o universitate și unul sau mai mulți operatori economici și, după caz, structuri asociative. Acest contract stabilește condițiile de colaborare, drepturile, obligațiile, costurile asumate de parteneri.
CITEȘTE ȘI: